**Конспект за провеждане на изпит по**

Семейно и наследствено право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Доц. Велина Тодорова |
| Продължителност на учебния курс | Два семестъра |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | Моля, въведете броя на часовете за извънаудиторна заетост от учебния план |

**II. Тематично съдържание на учебния курс**

1. Понятие и предмет на семейното право. Развитие на българското семейно право.
2. Принципи и източници на семейното право. Източници на международното и европейското право.
3. Право на брак и на семейство. Брак - форма и ред за сключване на гражданския брак. Регистрация на брака.
4. Условие и пречки за сключване на брака.
5. Лични отношения между съпрузите. Защита срещу домашно насилие. Имуществени отношения между съпрузите.
6. Имуществени режими. Избор на режим и регистрация. Законов режим на разделност.
7. Законов режим на общност. Общи и лични права и задължения. Трансформацията. Прекратяване на общността и последици.
8. Договорен режим. Сключване, съдържание и прекратяване на брачния договор.
9. Прекратяване на брака. Нищожен и унищожаем брак.
10. Развод - същност и основания. Развитие на законодателството.
11. Развод поради разстройство на брака. Процесуални въпроси.
12. Развод по взаимно съгласие. Процесуални въпроси.
13. Лични и имуществени последици от развода.
14. Последици от развода относно децата.
15. Произход: понятие, принципи и развитие на уредбата.
16. Установяване и оспорване на произход от майката. Регистриране.
17. Презумпция за бащинство. Оспорване на презумпцията. Регистриране.
18. Бащинство по исков ред. Последици на установеното бащинство.
19. Припознаване – същност, форма и оспорване. Регистриране.
20. Условия за допустимост на осиновяването и необходими съгласия.
21. Регистри при осиновяване. Определяне на подходящ осиновяващ.
22. Действие на осиновяването – пълно и непълно. Прекратяване на осиновяването.
23. Международно осиновяване – особени правила.
24. Детето като правен субект. Теории за правата на детето.
25. Международноправна закрила на детето- универсални и регионални инструменти.
26. Конституционноправна закрила на детето.
27. Закрила на детето по българското законодателство. Закон за закрила на детето.
28. Участие на детето в производства. Правосъдие за деца.
29. Отношения между родители и деца. Съдържание на родителските права и задължения. Права и задължения на детето.
30. Упражняване на родителските права и задължения - титулярство и начин.
31. Спорове между родителите относно родителските права и задължения.
32. Ограничаване на родителските права. Лишаване от родителски права.
33. Издръжка – понятие и предпоставки. Оправомощени и задължени лица. Съпружеска издръжка.
34. Задължение за издръжка на родителите към децата. Предоставяне на издръжка от държавата.
35. Настойничество и попечителство.
36. Наследствено право - понятие, развитие и принципи. Източници.
37. Наследяване, наследство, откриване на наследството.
38. Наследодател, наследник.
39. Способност за наследяване, недостойнство.
40. Наследяване по закон - кръг и ред на законните наследници.
41. Размер на наследствените дялове.
42. Наследственоправно положение на съпруга.
43. Наследяване по право на заместване.
44. Особени правила за наследяването по закон.
45. Преминаване на наследственото имущество към държавата.
46. Завещание - понятие и обща характеристика.
47. Съдържание на завещанието.
48. Активна и пасивна способност при завещанието.
49. Нотариално завещание.
50. Саморъчно завещание.
51. Ограничения на завещателната свобода.
52. Възстановяване на запазена част.
53. Отменяне на завещанието.
54. Нищожност на завещанието.
55. Унищожаемост на завещанието.
56. Приемане на наследството.
57. Приемане на наследството по опис
58. Отказ от наследство.
59. Наследствена трансмисия.
60. Отношения между сънаследниците - наследствена общност.
61. Отношения между сънаследниците и третите лица, отговорност за задълженията и заветите.
62. Делба на наследство - общи положения, видове, действие. Доброволна делба.
63. Делба, извършена от наследодателя приживе.

**III. Материали за самостоятелна подготовка**

### Учебници:

1. Л. Ненова – Семейно право на РБ. С., 1994г .
2. Л. Ненова – Семейно право на РБ. С., 2010 г. (нова редакция на М. Марков)
3. Е. Матеева - Семейно право на РБ. 2010 г.
4. Хр. Тасев – Българско наследствено право. С., 1993г., 2007 г. и др. издания.

**Коментари, справочници, учебни помагала:**

1. Л.Ненова. Семейно право, Тълкувателен справочник. С., 1990 г.
2. Ц.Цанкова, М.Марков, А.Станева, В.Тодорова. Коментар на новия Семеен кодекс. С., 2009 г.
3. Ц.Цанкова, М.Марков, А.Станева, В.Тодорова и др. Семеен кодекс. Приложен коментар. С., 2015 г.
4. Ц.Цанкова, Е.Матеева, М.Марков, В.Петров, Д. Танев, И. Георгиев. Закон за наследството. Научноприложен коментар. С., 2016.
5. В.Тодорова, Д.Топузов. Семейно и наследствено право. Казуси и съдебна практика. С., 2017 г.

**Монографии:**

1. А.Станева. Представителни и попечителски функции на родителите. С., 1992г.
2. А.Станева. Ограничаване и лишаване от родителски права. С., 1990г.
3. А. Станева. Брачният договор. С., 2011 г.
4. В.Гоцев. Имуществени отношения между съпрузите. С., 1989г.
5. В.Тодорова. Прекратяване на съпружеската имуществена общност през време на брака. С., 1999г.
6. Д.Топузов. Нищожност на брачния договор. С., 2016 г.
7. Л.Ненова. Вината в българското семейно право. Същност, прояви, последици. С., 1983г.
8. Л.Ненова. СК и реформата в семейното право. С., 1971г.
9. Л.Ненова. Разводът и децата. С., 1995г.
10. П.Венедиков. Въпроси на съпружеската имуществен общност. С., 1989г.
11. П.Венедиков. Система на българското наследствено право. С., 1945г.
12. Ц.Цанкова. Промените в наследственото право. С., 1994г.
13. Ц.Цанкова. Наследяване по закон. С., 1989г.
14. Ц.Цанкова. Завещанието в българското наследствено право. С., 1995г.
15. Ц.Цанкова. Фактическото съпружеско съжителство. С., 2000г.
16. Van Bueren, G. Child Rights in Europe: Convergence and Divergence in Judicial Protection, Council of Europe, 2007.
17. Handbook on European Law relating to the rights of the child, European Union Agency for Fundamental Rights and Council of Europe, 2015.

**IV. Изпитване и оценяване**

**1. Текущо оценяване**

Участието в учебния процес и усвояването на преподаваната материя се оценяват текущо от преподавателя по време на семестъра. Отчита се както работата на студентите по предварително поставяните им задачи, така и способността им за аналитично мислене и ориентация при задачи, поставяни в рамките на самото семинарно занятие. Текущото оценяване има за цел да отчете нивото на теоретична подготовка на студентите, способността им за работа с нормативните актове, умението да се отсява и анализира релевантната съдебна практика и да се защитават (юридически обосновано) тези. Провежда се най-малко един задължителен колоквиум върху казус, поставящ проблеми от изучаваната материя. Крайната оценка от текущото оценяване се формира от оценката на участието на студента по време на семестъра и оценката от колоквиума. Присъствието се отчита отделно. За да бъде допуснат до изпит студентът трябва да е присъствал най-малко на половината от общия брой на проведените семинарни занятия или да е получил крайна оценка от текущото оценяване не по ниска от „добър 3:50“. Крайната оценка от текущото оценяване се взема предвид при формиране на окончателната оценка по дисциплината.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

**3. Форма и процедура на изпита**

Изпитът е писмен с предварително подготвени варианти на изпитна форма, която включва казус по семейно право, казус по наследствено право, посветени на основни институти на двата отрасъла; два тестови въпроса по права на детето и кратък теоретичен въпрос по семейно или наследствено право, в зависимост от материята, засегната в казусите.

Студентите разполагат със нормативни актове.

**4. Критерии за оценяване**

Оценяват се уменията на студента да работи със съответния закон: да се ориентира в материята, правилно да я тълкува и прилага към фактите по казуса, проверяват се теоретичните знания, усвоени по време на лекционния курс и семинарните занятия по основните теми на семейното и наследственото право.

**5. Особени изисквания**

По време на семинарните занятия студентите следва да разполагат със Семеен кодекс и Закон за наследството на хартиен носител. Когато предварително поставените им задачи засягат материя, чиято уредба е в други нормативни актове – Гражански процесуален кодекс, Закон за закрила на детето, Закон за защита от домашното насилие и др., студентите трябва да разполагат и с тези нормативни актове.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.